**МОТИВИ ПО ЧЛ. 28, АЛ. 2 ОТ ЗАКОНА ЗА НОРМАТИВНИТЕ ДОКУМЕНТИ /ЗНА/ КЪМ ПРОЕКТ НА ТАРИФА ЗА ТАКСИТЕ ЗА ВОДОВЗЕМАНЕ ОТ МИНЕРАЛНА ВОДА НА ТЕРИТОРИЯТА НА ОБЩИНА БАЛЧИК**

1. **Причините, налагащи приемането**

Необходимостта от приемане на предложеният проект на Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на Община Балчик се обуславя от следните причини:

С Решение № 33 от 30.01.2019 г. на Министърът на околната среда и водите на община Балчик са предоставени безвъзмездно за управление и ползване водите от участък „Балчик - област Добрич, община Балчик“ от находище № 101 район „Варненски басейн“– подземни води от еоценския водоносен хоризонт с температура, по-висока от 20 оС.

2.Целите, които се поставят

Предлаганият проект на Наредба цели синхронизиране на действието на общинският нормативен акт с нормативния акт от по–висока степен (Закона за водите), както и удовлетворяване на обществения интерес.

3. Финансовите и други средства, необходими за прилагането на новата уредба

Прилагането на Наредбата не е свързано с изразходване на допълнителни финансови средства от бюджета на Общината.

**4. Очаквани резултати**

Реализиране на общинската политика на ползване на минералната вода на територията на Общината в интерес на гражданите на населените места и оптималното развитие на община Балчик, както и комплексно, икономично и оптимално използване на наличния ресурс от минерална вода. Община Балчик ще реализира и икономически ползи от водовземането и водопреноса на минерална вода.

5. Анализ за съответствие с правото на Европейския съюз

Предлаганият проект на Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на Община Балчик, е с правно основание чл. 21, ал. 2 от Закона за местното самоуправление и местната администрация /ЗМСМА/, чл. 15, ал. 1, чл. 26 и чл. 28 от Закона за нормативните актове, и чл. 76, ал. 3 от Административно-процесуалния кодекс.

Съобразен е с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с настоящата Наредба, разработена в съответствие с разпоредбите на Закона за водите, чийто норми са съобразени с Европейското законодателство и с правото на Европейския съюз.

Изготвеният проект на Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на Община Балчик е разработен при зачитане на принципите заложени в Закона за нормативните актове, а именно: необходимост, обоснованост, предвидимост, откритост, съгласуваност, субсидиарност, пропорционалност и стабилност.